MFEC เริงร่า กำไร Q3/59 เพิ่มขึ้นกว่าเท่าตัว
MFEC เริงร่า กำไร Q3/59 โต 131% มาที่ 79.87 ลบ. จากปีก่อนมีกำไร 34.54 ลบ. หลังรายได้จากการขาย-บริการเพิ่มขึ้น ขณะที่ 9 เดือนแรกมีกำไรอยู่ที่ 191.58 ลบ. เพิ่มขึ้น 77% จากปีก่อนมีกำไร 107.98 ลบ.
10 พ.ย. 2559

บริษัท เอ็ม เอฟ อี ซี จำกัด (มหาชน) หรือ MFEC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 79.87 ล้านบาท หรือมีกำไรสุทธิ 0.18 บาทต่อหุ้น เพิ่มขึ้น 131% จากช่วงเดียวกันของปีก่อนที่มีกำไรสุทธิ 34.54 ล้านบาท หรือมีกำไรสุทธิ 0.08 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายและบริการเพิ่มขึ้น รวมทั้งมีต้นทุนขายและบริการลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 191.58 ล้านบาท หรือ 0.43 บาทต่อหุ้น เพิ่มขึ้น 77% จากช่วงเดียวกันของปีก่อนที่มีกำไรสุทธิ 107.98 ล้านบาท หรือ 0.24 บาทต่อหุ้น